Heldur Tammesalu

Heldur Jaan Tammesalu (1936. aastani Herbert Johannes Tamberg; 8. juuli 1904 Tallinn – 28. august 1941 Tallinna laht) oli eesti metsasarvemängija. 

Tammesalu oli söögimajapidaja poeg. Ta lõpetas 1926. aastal Tallinna Reaalkooli ja 1933. aastal Tallinna Konservatooriumi, kus oli õppinud Jaan Tamme klassis. Seejärel õppis ta Tartu Ülikoolis õigusteadust. 

1924. aastast mängis ta mereväeorkestris, aastatel 1928–1941 Estonia teatris, suveorkestrites ja Jaan Tamme metsasarvekvartetis. Ta oli Eesti Kutsemuusikute Ühingu sekretär. 

Ta mobiliseeriti 22. augustil 1941 Punaarmeesse ja hukkus 6 päeva hiljem Tallinna lahel.

 Viited 

Kategooria:Eesti metsasarvemängijad
Kategooria:Tallinna Reaalkooli vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1904
Kategooria:Surnud 1941